
		DĖL EISMO TOLIMOJO REGULIARAUS SUSISIEKIMO MARŠRUTAIS






Lietuvos transporto saugos administracija, atsakydama į Jūsų raštą[footnoteRef:1], informuoja, kad nesutinka stabdyti eismo tolimojo reguliaraus susisiekimo maršrutais ir teikia šią informaciją: [1:  Lietuvos keleivių vežimo asociacijos 2020 m. rugsėjo 9 d. raštas Nr. S-057 „Dėl padėties tolimojo reguliaraus susisiekimo maršrutuose“.] 

1. Eismas tolimojo reguliaraus susisiekimo maršrutais buvo stabdomas Lietuvos Respublikos Vyriausybei paskelbus Lietuvos Respublikoje karantiną[footnoteRef:2] ir patvirtinus karantino režimą, kuris baigėsi 2020 m. birželio 17 d. [2:  Lietuvos Respublikos Vyriausybės 2020 m. kovo 14 d. nutarimas „Dėl karantino Lietuvos Respublikos teritorijoje paskelbimo“.] 

2. Vežėjai privalėjo atnaujinti eismą tolimojo reguliaraus susisiekimo maršrutais iki 2020 m. rugsėjo 1 d.[footnoteRef:3] [3:  Lietuvos transporto saugos administracijos 2020 m. birželio 16 d. raštas Nr. 15B-5199 „Dėl autobusų eismo atnaujinimo“ ir Lietuvos transporto saugos administracijos 2020 m. rugpjūčio 21 d. raštas Nr. 15B-7254 „Dėl autobusų eismo atnaujinimo“.] 

3. Paskelbta ekstremali situacija[footnoteRef:4] nėra pagrindas stabdyti eismą tolimojo reguliaraus susisiekimo maršrutais ir taip riboti asmenų susisiekimą, kadangi visuomeninis gyvenimas nėra ribojamas, t. y. asmenys vyksta į ugdymo įstaigas, darbovietes, gydymo įstaigas ir pan. [4:  Lietuvos Respublikos Vyriausybės 2020 m. vasario 26 d. nutarimas Nr. 152 „Dėl valstybės lygio ekstremaliosios situacijos paskelbimo“.] 

4. Administracija teisės aktų nustatyta tvarka yra įgaliota nustatyti, keisti ir panaikinti tolimojo reguliaraus susisiekimo maršrutus[footnoteRef:5]. Teisės aktai nenumato galimybės stabdyti eismo tolimojo reguliaraus susisiekimo maršrutais. [5:  Lietuvos transporto saugos administracijos nuostatų, patvirtintų Lietuvos Respublikos susisiekimo ministro 2017 m. lapkričio 30 d. įsakymu Nr. 3-574 „Dėl Lietuvos transporto saugos administracijos nuostatų patvirtinimo“, 13.7.11 papunktis.] 

5. Vežėjas gali pats atsisakyti vežti keleivius leidime nurodytu maršrutu, kaip tai nustato Leidimų vežti keleivius reguliaraus susisiekimo kelių transporto maršrutais išdavimo taisyklės[footnoteRef:6]. [6:  Leidimų vežti keleivius reguliaraus susisiekimo kelių transporto maršrutais išdavimo taisyklių, patvirtintų Lietuvos Respublikos susisiekimo ministro 2006 m. vasario 14 d. įsakymu Nr. 3-62 „Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“ (tekste – Leidimų vežti keleivius reguliaraus susisiekimo kelių transporto maršrutais išdavimo taisyklės), 27.1 papunktis.] 

6. Patariamosios tarybos 2020 m. rugsėjo 28 d. posėdžio metu buvo svarstytas klausimas dėl reguliaraus susisiekimo autobusais teisinio reglamentavimo paskelbus ekstremalią situaciją Lietuvos Respublikoje. Susisiekimo ministerijos specialistai rengia ir artimiausiu metu Lietuvos Respublikos Seimo kanceliarijos teisės aktų informacinėje sistemoje turėtų paskelbti susijusius teisės akto projektus, numatančius sąlygas dėl reguliaraus susisiekimo autobusais eismo stabdymo.
7. Vežėjas, įvertinęs pakitusius keleivių srautus bei galimai pasikeitusius keleivių keliavimo įpročius, gali teikti Administracijai pagrįstus pasiūlymus dėl maršrutų tinklo tobulinimo ir  eismo tvarkaraščių pakeitimų.




Administracijos direktorius							           Genius Lukošius







































Rūta Krutkė, tel. 8 654 25 072, el. p. ruta.krutke@ltsa.lrv.lt
[image: ]
image1.png




image2.jpg
an
- [

Tikime laisve

1900 KOVO 11




